জেপির সঙ্গে ইসির সংলাপ শুরু-555428 | নির্বাচনী রাজনীতি | কালের কণ্ঠ | kalerkantho
১৯ অক্টোবর, ২০১৭ ১২:৫৯
একাদশ সংসদ নির্বাচন নিয়ে জাতীয় পার্ট-জেপির সঙ্গে আনুষ্ঠানিকভাবে সংলাপ শুরু হয়েছে। আজ সকাল ১১ টায় প্রধান নির্বাচন কমিশনার (সিইসি) কেএম নূরুল হুদার সভাপতিত্বে আগারগাঁও নির্বাচন ভবনে এ সংলাপ শুরু হয়েছে।
পরিবেশ ও বন মন্ত্রী আনোয়ার হোসেন মন্জুর নেতৃত্বে জেপির ১৫ সদস্যর প্রতিনিধি দল এ সংলাপে অংশ নিয়েছে। সংলাপের শুরুতে সূচনা বক্তব্যে সিইসি জেপি চেয়ারম্যানের ভূয়সী প্রশংসা করে বলেছেন, আনোয়ার হোসেন মঞ্জু প্রায় ১৬ বছর যাবত দেশের মন্ত্রী। উনার আমলে সারা দেশে যোগাযোগ অবকাঠামোর ব্যাপক অগ্রগতি হয়।
সিইসি ১৯৬৫ সালের ভারত-পাকিস্তানের যুদ্ধের প্রসঙ্গ টেনে বলেন, তৎকালীন ঢাকা বিশ্ববিদ্যালয়ের ফজলুল হক হলের ভিপি ছিলেন তিনি। বিভিন্ন বক্তৃতায় পূর্ব পাকিস্তান অরক্ষিত রাখার কথা বলতেন। তিনি পাকিস্তানের সমালোচনা করতেন। আমিও একই হলের ছাত্র উনার কনিষ্ঠ। সিইসি আরো বলেন, উনার বাবা দেশের প্রখ্যাত একজন সাংবাদিক। বঙ্গবন্ধু উনাকে ভাই বলে ডাকতেন।